L'Equip de Govern ha presentat l'esborrany de pressupost de 2019 en dues audiències públiques
16 de novembre 2018

![Imagen 1](/media/w52fwliu/_00-arino_m1.jpg)![Imagen 2](/media/zuhlz5um/_00-alcalde_m2.jpg)

### ![](/media/cnfcevu3/_00-consell_c1.jpg)  
  

L'Ajuntament de Sagunt ha presentat en dues audiències públiques, una en el Consell Agrari en el nucli històric i una altra en l'auditori del Forn Alt Nº 2 en Port de Sagunt, les principals línies i dades arreplegades en l'esborrany de pressupost municipal de 2019.

 Segons va explicar el regidor delegat d'Hisenda, Enric Ariño, que va estar acompanyat per l'alcalde i per altres membres de l'Equip de Govern, l'esborrany de pressupost fixa en 79’5 milions la quantitat tant per a ingressos com per a despeses i els capítols més importants són les despeses corrents que es destinen a sufragar els serveis i l'adquisició de béns (28’8 milions), les despeses de personal (26’5 milions) i les inversions que ascendiran a 12’5 milions.​

![](/media/sozjxmyb/_00-horno-alto-_c1.jpg)  

Pel que fa als ingressos les principals xifres són les que es reflectixen en els capítols d'impostos directes (35’1 milions), transferències corrents d'altres administracions (17’7 milions), les taxes i preus públics (12’2 milions), vendes d'immobles (inversions reals) (5’8 milions), transferències de capital (3’7 milions) i préstecs (1’6 milions). En relació al deute municipal el percentatge se situarà en 2019 molt per sota del límit permés, concretament en el 53 % ja que ascendirà als 34’7 milions quan enguany se situa en el 72 % amb 37’6 milions. No obstant això, cal destacar que estes xifres poden variar, ja que es tracta de les previsions de l'esborrany.

 El regidor d'Hisenda, que va ressaltar la congelació dels impostos i fins i tot la baixada de l'IBI en un 25 % des de l'any 2012, també ha explicat en les dues audiències com s'ha distribuït el pressupost de despesa entre els servicis municipals destacant l'apartat de manteniment i Societat Anònima de Gestió (SAG) que aconseguix els 14’8 milions, al que li seguixen Educació amb 8’2 milions, Esports amb 6’9 milions, Seguretat -Policia Local amb 6’7 milions, Serveis Socials amb 3’7 milions, Agricultura amb 1’7 milions, Mobilitat amb 1’5 milions o Joventut amb 1 milió.

  

![](/media/shzg05gb/_00-horno-alto_c.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-ha-presentat-l-esborrany-de-pressupost-de-2019-en-dues-audiencies-publiques/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-ha-presentat-l-esborrany-de-pressupost-de-2019-en-dues-audiencies-publiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-ha-presentat-l-esborrany-de-pressupost-de-2019-en-dues-audiencies-publiques/ "Linked In")
*   [](mailto:?body=https://aytosagunto.es/va/actualitat/l-equip-de-govern-ha-presentat-l-esborrany-de-pressupost-de-2019-en-dues-audiencies-publiques/)